מיכאל פריאנטה

מיכאל פריאנטה (Mickael Pariente; נולד ב-6 ביוני 1947) הוא סופר, ביבליוגרף ומו"ל ישראלי-צרפתי. כתב ספרי פרוזה ועיון בעברית ובצרפתית ומפרסם מאמרי דעה באופן קבוע בישראל ובצרפת. פריאנטה הוא חבר אגודת העיתונאים בתל אביב ובעל ערך ביבליוגרפי בלקסיקון הקשרים לסופרים ישראלים. נולד במקנס, מרוקו, בתקופת השלטון הצרפתי. התגורר עד גיל חמש עשרה במלאח הישן, הרובע היהודי בעיר. גדל בסביבה רב לשונית: דיבר מילדותו בערבית מרוקאית, למד עברית בתלמוד תורה ובאמצעות תפילות וקריאת תהילים, ועשה את לימודיו העיקריים בצרפתית בבית הספר "אליאנס". אמו, סטי, היא נצר למשפחת עמר, שושלת של רבנים מהקהילה היהודית של מקנס. היא נפטרה בגיל 25, והותירה את בעלה, יעקב פריאנטה, גם הוא בן 25, וארבעה ילדים בגילי שישה חודשים עד שמונה שנים. מיכאל פריאנטה עלה לישראל ב-1962. הוא בוגר כפר הנוער ניצנים במסגרת עליית הנוער. בתקופת שירותו הצבאי למד אלקטרוניקה בחיל האוויר והיה טכנאי מכ"ם. בשנים 1970–1971 למד בציריך ובז'נבה הנדסת תקשורת. עם שובו לישראל עבד בתדיראן כמנהל התקנת מרכזיות טלפון ציבוריות, ובו בזמן עסק בהוראה ובכתיבה טכנית. פרסם שני ספרים בתחום התקשורת הציבורית אשר שימשו להוראה בבית ספר בזק בארץ. במסגרת זו פיתח שיטת המחשה ייחודית לתיאור ולהפשט של מערכות מורכבות. בשנת 1976 הקים חברה לדוקומנטציה טכנית ועסק בכתיבה ובעריכה של ספרות מקצועית עבור תעשיית האלקטרוניקה, משרד הביטחון ועוד. בשנת 1979 ייסד את "היופי", מגזין יופי ואסתטיקה, אשר פנה תחילה לקוסמטיקאיות ולמעצבי שיער, ולאחר מכן הופץ גם לציבור הרחב. מיכאל פריאנטה ייסד ב-1980 את הוצאת "סתוית", שבה פרסם יצירות ספרותיות ואתנוגרפיות בעברית ובצרפתית. בין השאר פרסם במארז מיוחד ארבעה כרכים בנושאי תרבות יהודי מרוקו, הכוללים: "חיים יהודיים במרוקו – אומנויות ומסורות", יצירה קולקטיבית שהתפרסמה בשתי מהדורות: בעברית ובצרפתית, בשיתוף עם מוזיאון ישראל; "סאגת המשפחות של יהודי מרוקו" מאת יוסף טולדנו; ו"אוצר הפתגמים של יהודי מרוקו", שאסף וביאר חנניה דהן בשני כרכים דו-לשוניים: ערבית ועברית פונטית. כמו כן הוציא לאור שני ספרים של האוצר גדעון עפרת וספר על האמן גדעון גכטמן. בנוסף לפעילותו המו"לית עסק פריאנטה בעיצוב גרפי ושימש מנהל אמנותי של כמה כתבי עת, ביניהם "מאזנים" של אגודת הסופרים, "פוליטיקה" של מפלגת מרצ ו"מפגש", כתב עת ספרותי עברי-ערבי שפורסם ביוזמת ההסתדרות. כמו כן עיצב והפיק ספרים וקטלוגים של ציירים רבים. בשנת 1988 עבר להתגורר בפריז, והוא ממשיך את פעילותה של הוצאת "סתוית" שם. מפרסם בעיקר תרגומים של סופרים ישראלים לצרפתית. כמו כן הפיק וניהל אמנותית במשך שלוש שנים את הירחון Famille & Eduction, המופץ במיליון עותקים למשפחות תלמידי החינוך הפרטי-קתולי בצרפת. פריאנטה פרסם בשנת 1996 מחקר תמטי ביבליוגרפי, המציג תיאור מלא של 2000 ספרים בנושאים יהודיים וביוגרפיות של 1,420 סופרים. המחקר פורסם עם הקדמה של עמנואל לה רואה לדורי, שהיה אז נשיא הספרייה הלאומית של צרפת. כעבור שנה התקבל לאוניברסיטת סורבון Paris 8 Vincennes-Saint-Denis (אנ') בפריז ללימודי התואר השני, שהשלים בהצטיינות. מיד לאחר מכן התקבל כדוקטורנט והחל במחקר בסוציולוגיה של הספרות. פריאנטה פרסם כביבליוגרף בשנת 2003 את Littératures d’Israël - ביבליוגרפיה וביוגרפיות של 115 הסופרים הישראלים שיצירותיהם פורסמו בצרפתית, מקום המדינה ועד 2002. פרסום זה נעשה במהלך מחקר שערך בעבודת תואר הדוקטור בשנת 2006, שקיבל "בהצטיינות יתרה". נושא הדוקטורט: "ספרות ישראל ותרגומה בעולם מאז קום המדינה ועד היום – מחקר השוואתי חברתי-פוליטי". פריאנטה יזם, תכנן והוציא לפועל פרויקטים תרבותיים, לדוגמה: Galerie Stavit - גלריה לאמנות עכשווית ישראלית; Lectures - מועדון ספרותי ואמנותי של יהדות עכשווית; L'Autre Parnasse - חנות ספרים-בית קפה ים תיכוני עם דגש על ישראל; Salon Du Livre, Genève - ביתן ישראל ביריד הספרים הבינלאומי של ז'נבה – אורחת הכבוד בשנת 1998. מאשתו הראשונה, מרים כהן, יש למיכאל פריאנטה בת, סתוית, ושלושה נכדים. ב-1990 נישא לאדריאנה מסל, ילידת בואנוס איירס. מתגורר בפריז. כל הספרים יצאו לאור בהוצאת סתוית. רחוב הבקתה הגדולה, 2010 Rue de la Grande chaumière, 2011 בצל החומות, 2015 A l'Ombre des Murailles, 2015 The Other Parnasus, 2015 פרנסוס האחר, 2017 L'Autre Parnasse, 2017 El Otro Parnaso, 2017 Das Buchcafé L‘ Autre Parnasse, 2022 (German translation) שרה – נולדתי ללא זהות, 2023 Sarah – Née sous x, 2023 סבא, בוא אלינו! 2021 סבא, אתה מבולבל! 2021 סבא, בוא למדבר! 2021 Israël: Politique et Société – De Ben Gourion à Netanyahou, 2022 Israël: Politik und Gesellschaft – Von Ben-Gurion bis Netanyahu, 2022 (German translation) Israel: Politics and society – From Ben-Gurion to Netanyahu, 2022 (English translation) Times of Israel Zemmour: Faux messie ou Homme providentiel Premier ministre haï, serait-il troqué par un clone? Le "démon ethnique" frappe à nouveau Les risques du confinement en France par rapport à ’expérience israélienne Mimouna, Oui! Instrumentalisation, Non Deux "suicides" de plus sur l’autel du pouvoir Gantz: Proie d’un magicien ou d’un fraudeur? Une honte et une déception encore Encore un coup fourré du Shass Encore une déclaration raciste à la veille des élections en Israël Le Monde Fin du pouvoir sans limite des éditeurs, Amazon est là! En Israël, une "gauche" disloquée aborde les prochaines élections Liberation La littérature hébraïque ou israélienne ? Jerusalem Post Une main de fer dans un gant de velours הארץ על שלוש חביות אבק שריפה יושבים אנו בועה יהודית חדשה ומסוכנת בפוליטיקה הצרפתית המוצא היחידי - חוק משילות חדש איזנקוט, אל תיכנע לשד העדתי היורדים מעניקים שירות חינם למדינה אבי גבאי, פנה את מקומך לאהוד ברק מעוררי השד העדתי ynet ברכה לסופרים ולקוראים, סוף לאַדְנוּת של המו"לים. זמן ישראל תפוס כפי יכולתך. מיכאל פריאנטה, פנייה נואשת לאריה דרעי, באתר זמן ישראל, 18 באפריל 2024 מעריב הרצון להחליף את נתניהו הוא ברור, אך לא בכל מחיר על דרעי להתפטר מכל פעילות פוליטית ולשים את טובת המדינה בראש מעייניו. למען יראו וייראו: יש לתעד את האמירות של כל פוליטיקאי ללא מעצורים מדיה וקבצים בנושא מיכאל פריאנטה בוויקישיתוף מידע על מיכאל פריאנטה בקטלוג הספרייה הלאומית אתר האינטרנט הרשמי של מיכאל פריאנטה מיכאל פריאנטה - סופר זהויות, באתר ynet, 20 ביוני 2011 מיכאל פריאנטה ב-Google Scholar הוצאת סתוית ב-Google Scholar לקריאה נוספת: נורית גוברין: נפשות אבודות מחפשות זהות". על: רחוב הביקתה הגדולה. בתוך: 'קריאת הדורות - ספרות עברית במעגליה', כרך ו, הוצאת גוונים ואוניברסיטת תל אביב, תשע"ה 2015, עמ' 344 - 362. מיכאל פריאנטה, ברשת החברתית Goodreads מיכאל פריאנטה, דף שער בספרייה הלאומית מיכאל פריאנטה, בלקסיקון הספרות העברית החדשה פריאנטה מיכאל - לקסיקון הקשרים לספרות ישראלית, באתר לקסיקון הקשרים לספרות ישראלית, ‏3 באפריל 2022 מיכאל פריאנטה (1947), באתר לקסיקון הספרות העברית החדשה, ‏נלקח ב-23 במרץ 2023 מרכזת 6-CB : עקרונות ומבנה, ‏נלקח ב-23 במרץ 2023 הוצאת סתוית, באתר סימניה, ‏נלקח ב-23 במרץ 2023 La Saga des Juifs Marocaind, ‏נלקח ב-23 במרץ 2023 מיכאל פריאנטה - מו"ל, ‏נלקח ב-23 במרץ 2023 La littérature israélienne traduite en français, ‏נלקח ב-23 במרץ 2023 Mickael Pariente - Services compris, סרטון בערוץ "Mickaël Pariente", באתר יוטיוב (אורך: 06:20) Salon du livre Genève - Israël hôte d'honneur - StavNet, StavNet, ‏1 באפריל 2022 ספרי סתוית, באתר מנדלי, ‏נלקח ב-23 במרץ 2023 רחוב הבקתה הגדולה מיכאל פריאנטה, באתר בוקספר, ‏נלקח ב-23 במרץ 2023 הסופר מיכאל פריאנטה, באתר סימניה, ‏נלקח ב-23 במרץ 2023 Haim Beer - Mickael Pariente חיים באר - מיכאל פריאנטה, סרטון בערוץ "Mickaël Pariente", באתר יוטיוב (אורך: 15:26) Lectures de Jean-Pierre Allali - Israël : Politique et société, de Ben-Gourion à Netanyahou, par Michaël Parienté, ‏13 ביולי 2022 Israel - Politik und Gesellschaft: Von Ben-Gurion bis Netanyahu, אמזון Mickaël Parienté, Times of Israel Faux messie ou Homme providentiel, Times of Israel, ‏31 באוקטובר 2021 Le Monde, Livres : « Fin du pouvoir sans limite des éditeurs, Amazon est là ! », Le Monde, ‏4 בפברואר 2019 Le Monde, « En Israël, une “gauche” disloquée aborde les prochaines élections », Le Monde, ‏4 בundefined 2019 ד"ר מיכאל פריינטה, ברכה לסופרים ולקוראים, סוף לאַדְנוּת של המו"לים, באתר ynet, 29 באוקטובר 2018 ד"ר מיכאל פריאנטה, באתר זמן ישראל, ‏2 באוגוסט 2021 ד"ר מיכאל פריאנטה, ‏הרצון להחליף את נתניהו הוא ברור, אך לא בכל מחיר, באתר מעריב אונליין, 20 באפריל 2021 מיכאל פריאנטה, ‏על דרעי להתפטר מכל פעילות פוליטית ולשים את טובת המדינה בראש מעייניו | מיכאל פריאנטה, באתר מעריב אונליין, 24 בינואר 2023 ד"ר מיכאל פריאנטה, ‏למען יראו וייראו: יש לתעד את האמירות של כל פוליטיקאי ללא מעצורים | דעה, באתר מעריב אונליין, 12 במרץ 2023 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מיכאל פריאנטה".